Euroopa Liidu Teataja L 331 , 23/12/1999 Lk 0045 - 0048



Komisjoni määrus (EÜ) nr 2757/1999, 22. detsember 1999, millega muudetakse I ja II lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 2728/1999, [2] eriti selle artikleid 6, 7 ja 8, ning arvestades, et: (1) vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; (2) jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toidu tööstuslikule töötlemisele; (3) loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); (4) jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; (5) munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; (6) karasolool ja penetamaat tuleks lisada määruse (EMÜ) nr 2377/90 I lisasse; (7) Urginea maritima, Phytolacca americana, levotüroksiin, baariumselenaat ja 3,5-dijodo-L-türosiin tuleks lisada määruse (EMÜ) nr 2377/90 II lisasse; (8) enne käesoleva määruse jõustumist tuleks kehtestada piisav ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; (9) käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I ja II lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates kuuekümnendast päevast pärast selle avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. detsember 1999 Komisjoni nimel komisjoni liige Erkki Liikanen [1] EÜT L 224, 18.8.1990, lk 1. [2] EÜT L 328, 22.12.1999, lk 23. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. Määruse (EMÜ) nr 2377/90 I lisa muudetakse järgmiselt. 1. Antibakteriaalsed ained 1.2. Antibiootikumid 1.2.1. Penitsilliinid "Farmakoloogilised toimeained | Markerjääk | Loomaliigid | Jääkide piirnormid | Sihtkude | Muud sätted | Penetamaat | Bensüülpenitsilliin | Sead | 50 μg/kg50 μg/kg50 μg/kg50 μg/kg | Lihaskude Rasvkude Maks Neer" | | 3. Närvisüsteemi toimivad ained 3.2. Autonoomsesse närvisüsteemi toimivad ained 3.2.1. Antiadrenergilised ained "Farmakoloogilised toimeained | Markerjääk | Loomaliigid | Jääkide piirnormid | Sihtkude | Muud sätted | Karasolool | Karasolool | Veised | 5 μg/kg5 μg/kg15 μg/kg15 μg/kg1 μg/kg | Lihaskude Rasvkude Maks Neer Piim" | | B. Määruse (EMÜ) nr 2377/90 II lisa muudetakse järgmiselt. 1. Anorgaanilised ained "Farmakoloogilised toimeained | Loomaliigid | Muud sätted | Baariumselenaat | Veised, lambad" | | 2. Orgaanilised ühendid "Farmakoloogilised toimeained | Loomaliigid | Muud sätted | 3,5-dijodo-L-türosiin Levotüroksiin | Kõik imetajatest toiduloomade liigid Kõik imetajatest toiduloomade liigid" | | 4. Homöopaatilistes veterinaarravimites kasutatavad ained "Farmakoloogilised toimeained | Loomaliigid | Muud sätted | Phytolacca americana | Kõik toiduloomade liigid | Kasutamiseks vastavalt homöopaatilistele farmakopöadele valmistatud homöopaatilistes veterinaarravimites kontsentratsioonis, mis ei ületa üht tuhandikku tootest | Urginea maritima | Kõik toiduloomade liigid | Kasutamiseks vastavalt homöopaatilistele farmakopöadele valmistatud homöopaatilistes veterinaarravimites kontsentratsioonis, mis ei ületa üht sajandikku tootest Üksnes suukaudseks kasutuseks" | --------------------------------------------------